ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms en id nl id id pl id id id id id id id id id ms id id id id id id id hy hy hy id id id ms id ms ms id id id id id ms id id ms id en en id ms id ms id id hbs_lat id id id id ms id ja id id ms ms id id id en ms ms en en en en en id id id id id en id id jv ms id id it es id id en id ms ms ms ms ms ms
Kencing Manis Selepas Bersalin, Ada 4 Petua Ibu Boleh Cuba Amalkan!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Masih Ada Diabetes Lepas Bersalin? Ini 4 Petua Hilangkan Kencing Manis Untuk Ibu!
Ditulis oleh Ahmad Farid Disemak pada 21/06/2022
Disemak secara perubatan oleh Dr. Joseph Tan
Ramai yang percaya bahawa diabetes gestasi semasa hamil akan hilang sendiri selepas melahirkan. Namun, risiko kencing manis selepas bersalin itu mungkin masih akan ada.
Ini kerana kesan akibat kondisi itu mungkin terus berlanjutan dan berpanjangan walaupun wanita sudah tidak lagi mengandung. Jadi, anda perlu kawal dan rawat kondisi ini.
Persoalannya, kenapa dan bagaimana ia berlaku? Jom terus baca artikel ini dengan lebih lanjut!
Untuk mendapatkan lebih banyak info tentang Kencing Manis, sila dapatkannya di sini.
Diabetes ketika hamil, berbahayakah?
Untuk pengetahuan anda semua, diabetes gestasi adalah kondisi yang bermula dan berlaku apabila tahap gula dalam darah tinggi dikesan buat kali pertama ketika sedang hamil.
Meskipun ramai percaya ia akan bermula dan berlaku ketika wanita sedang hamil, sebenarnya mungkin juga ia adalah disebabkan oleh kondisi diabetes yang tidak didiagnosis.
Kebiasaannya, tahap glukosa ini mungkin akan kembali normal selepas melahirkan. Pun begitu, wanita masih berisiko untuk terus menghidap diabetes jenis 2 selepas bersalin.
Ia juga mungkin sangat berbahaya buat anda serta bayi. Anak anda akan tinggi risiko untuk lahir dengan berat badan berlebihan, hipoglikemia, jaundis dan diabetes itu sendiri.
Disebabkan itu pula, adalah sangat penting untuk ibu kawal dan rawat kondisi ini dengan cepat!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Apa punca dan faktor risiko ia berlaku?
Hormon insulin akan dihasilkan oleh organ pankreas. Fungsinya penting untuk membantu mengawal kadar gula dalam darah dengan cara tukar glukosa kepada tenaga.
Sekiranya tubuh badan wanita tidak dapat menghasilkan langsung atau tidak cukup insulin ketika sedang hamil, maka ia boleh jadi punca kepada kondisi diabetes gestasi.
Dalam pada itu, wujud juga beberapa faktor risiko lain yang juga boleh jadi punca kondisi ini iaitu:
Berumur lebih 25 tahun
Mempunyai sejarah keluarga dengan kondisi sama
Mempunyai berat badan berlebihan (30 dan ke atas)
Mengalami sindrom polisistik ovari
Menghidap diabetes sebelum hamil lagi
Mengambil ubat tertentu seperti glukokortikoid, antipsikotik dan beta-blockers
Akibatnya, ia akan bawa bahaya kepada si ibu dan bayi. Dalam usaha untuk elak dan rawat kondisi ini, wanita perlu tahu tentang petua hilangkan kencing manis selepas bersalin.
Apa tindakan yang wanita perlu buat?
Seperti mana yang kami telah nyatakan di atas tadi, kondisi ini mungkin tidak akan hilang dan risiko kencing manis selepas bersalin itu mungkin masih akan ada pada anda.
Perkara paling utama yang wanita perlu buat adalah dengan berjumpa dan berbincang dengan doktor berkenaan kemungkinan untuk anda ada diabetes ketika hamil.
Sebaiknya, perjumpaan dan perbincangan ini perlu dibuat ketika anda di fasa awal mengandung iaitu sekitar minggu ke-8 hingga minggu ke-12 kehamilan.
Kemudian, anda juga mungkin disarankan untuk melakukan ujian saringan seperti yang berikut:
Ujian cabaran gula awal (Initial glucose challenge test)
Ujian toleransi glukosa lanjut (Follow-up glucose tolerance testing)
Jika memang benar anda telah sah menghidap diabetes gestasi, maka sila mula fikir tentang petua hilangkan diabetes selepas bersalin agar ia tidak terus menghantui anda selepas kelahiran bayi.
Petua hilangkan kencing manis selepas bersalin!
Dalam usaha untuk mengawal dan merawat diabetes gestasi, matlamat yang paling utama adalah untuk memastikan anda dan bayi sihat semasa mengandung dan selepas bersalin.
#1. Amalkan diet sihat
Wanita perlu pilih diet sihat yang tinggi dengan serat dan rendah dengan lemak. Utamakan untuk ambil sayur-sayuran, buah-buahan dan bijirin penuh nutrisi.
Apa yang lebih penting adalah anda harus mengurangkan pengambilan gula dan karbohidrat agar kadar gula dalam darah semasa dan selepas hamil itu kekal di paras ideal.
#2. Amalkan aktiviti fizikal
Siapa kata wanita lepas hamil tidak perlu untuk melakukan aktiviti fizikal seperti senaman? Ia juga penting lebih-lebih lagi jika anda masih ada kencing manis selepas bersalin.
Tidak perlu untuk angkat besi di gimnasium, anda juga boleh berjalan, berjoging dan berbasikal sekurang-kurangnya 30 minit dalam sehari. Dapatkan nasihat doktor tentangnya.
#3. Turunkan berat badan
Sebenarnya, anda bukan sahaja perlu menurunkan berat badan semasa hamil bahkan selepas hamil juga. Ia penting untuk mengurangkan risiko kencing manis itu kekal atau kembali.
Petua hilangkan kencing manis selepas bersalin #4. Insulin
Akhir sekali, kondisi diabetes gestasi selepas bersalin itu sudah pasti boleh dikawal dan dirawat dengan pengambilan hormon insulin jika diperlukan dan disarankan oleh doktor anda.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Gestational Diabetes: What You Need to Know, https://www.cedars-sinai.org/blog/gestational-diabetes.html, Accessed Mar 15 2022.
Seven Things You Should Know About Gestational Diabetes, https://www.southshorehealth.org/wellness/blog/seven-things-you-should-know-about-gestational-diabetes, Accessed Mar 15 2022.
Long term implications of gestational diabetes, https://www.tommys.org/pregnancy-information/pregnancy-complications/gestational-diabetes/long-term-implications-gestational-diabetes, Accessed Mar 15 2022.
Treatment & Perspective, https://www.diabetes.org/diabetes/gestational-diabetes/how-to-treat-gestational-diabetes, Accessed Mar 15 2022.
Gestational Diabetes, https://my.clevelandclinic.org/health/diseases/9012-gestational-diabetes, Accessed Mar 15 2022.
Diabetes Semasa Hamil (GDM): Apakah yang Perlu Dilakukan?
Ibu Hamil Sudah Tahu Apa Itu GDM? Jika Belum, Baca Ini Sekarang, PENTING!
Ditulis oleh Ahmad Farid Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.